skond ir-Regola 108 tar-Regoli ta' Proċedura f'isem il-Grupp Verts/ALE , f'isem il-Grupp GUE/NGL lill-Kunsill Suġġett: Il-Ġlieda kontra t-Terroriżmu Il-Kunsill Ewropew biħsiebu jagħmel evalwazzjoni komprensiva tal-miżuri kollha ta' kontra t-terroriżmu adottati s'issa u kif ser jiġu assoċjati il-Parlamenti nazzjonali u l-PE? Il-Kunsill kif għandu l-intenzjoni li jegħleb in-nuqqasijiet mqajma fl-aħħar rapport ta' l-Europol-SITCEN dwar it-terroriżmu u li jqis it-tweġibiet ta' l-Istati Membri għall-kwestjonarju ta' l-Eurojust ta' l-2006 dwar l-implimentazzjoni tad-Deċiżjoni ta' Qafas dwar it-terroriżmu? Il-Kunsill ser jiffoka fuq l-implimentazzjoni tal-miżuri attwali? Jekk le, hemm xi miżuri ġodda oħra maħsuba? Il-Kunsill kif jevalwa il-qsim ta' l-informazzjoni bejn l-Istati Membri u l-Unjoni Ewropea f'dan il-kuntest? Meta jqis ir-riżenja tas-Sur de Vries fi Frar 2007, il-Kunsill jemmen li l-irwol tal-Koordinatur ta' kontra t-terroriżmu ta' l-UE għandu jinżamm, u b'liema mandat? Il-Kunsill ser jiżgura r-rispett ta' Artikolu 6 tat-Trattat UE? Il-Kunsill jaqbel li l-kunsenji straordinarji jdgħajfu l-politika esterna ta' l-UE għall-promozzjoni tad-demokrazija u d-drittijiet tal-bniedem u għall-ġlieda kontra t-tortura f'pajjiżi terzi? Jekk iva, kif beħsiebu jindirizza din il-kwistjoni? X'inhi r-reazzjoni tal-Kunsill għar-rapport finali tal-kumitat temporanju TDIP u r-rapport ta' l-2007 tal-Kunsill ta' l-Ewropa li sar minn Dick Marty (PACE Doc. 10957) speċjalment fir-rigward tal-kunsenji straordinarji, il-ħtif, l-assigurazzjonijiet diplomatiċi, l-"outsourcing" tat-tortura u l-ksur ta' l-obbligu internazzjonali ta' l-Istati Membri ta' l-UE, b'mod speċjali fir-rigward tal-Konvenzjoni dwar it-Tortura tan-NU? Il-Kunsill x'ser jagħmel fir-rigward tal-kwistjoni mressqa? Sentenza tal-Qorti Ewropea ta' Prim'Istanza tat-12.12.2006 timplika li l-prattika ta' l-UE ta' listi ta' terroristi tikser il-liġi ta' l-UE dwar l-istat tad-dritt u s-salvagwardja tad-drittijiet fundamentali tal-bniedem: Il-Kunsill kif biħsiebu jirrevedi l-proċeduri tiegħu b'mod sistematiku lil hinn minn dan il-każ individwali? L-istess miżuri se japplikaw għall-każijiet kollha fuq il-lista skond ir-regolament (KE) Nru 2580/2001 fl-aġġornamenti kollha tiegħu? Il-Kunsill ser jikkunsidra sistema biex jippermetti skrutinju parlamentari tal-politika ta' dan ir-regolament u għal proċedura ta' reviżjoni ġudizzjarja?
Extracted from 15496836__OQ__O-2007-0053__MT.txt